Document ID: 32008R1163

UREDBA KOMISIJE (ES) št. 1163/2008
z dne 24. novembra 2008
o spremembi Uredbe Sveta (ES) št. 40/2008 glede omejitev ulova za določene staleže norveškega moliča, mola in vahnje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 40/2008 z dne 16. januarja 2008 o določitvi ribolovnih možnosti za leto 2008 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti členov 5(5) in 5(7) Uredbe,
ob upoštevanju naslednjega:
(1)
Predhodne omejitve ulova za stalež norveškega moliča v coni ICES IIIa in vodah ES con ICES IIa in IV so določene s Prilogo IA k Uredbi (ES) št. 40/2008.
(2)
V skladu s členom 5(5) navedene uredbe lahko Komisija ponovno preuči omejitve ulova ob upoštevanju znanstvenih podatkov, pridobljenih v prvi polovici leta 2008.
(3)
Ob upoštevanju znanstvenih podatkov, pridobljenih v prvi polovici leta 2008, je treba določiti omejitve ulova za norveškega moliča v zadevnih conah.
(4)
Znanstveni, tehnični in ekonomski odbor za ribištvo priporoča, da ulov za leto 2008, ki znaša največ 148 000 ton, upošteva ribolovno smrtnost 0,6 in da omogoča vzdrževanje staleža nad previdnostno mejo.
(5)
Norveški molič je severnomorski stalež, ki se deli z Norveško, vendar z njim trenutno ne upravljata obe pogodbenici skupaj. Ukrepi, predvideni s to uredbo, morajo biti v skladu s posvetovanji z Norveško po določbah dogovorjenega zapisnika sklepov pogajanj o ribištvu med Evropsko skupnostjo in Norveško z dne 26. novembra 2007.
(6)
Zato je treba delež Skupnosti celotnega dovoljenega ulova (TAC) norveškega moliča v coni ICES IIIa in vodah ES con ICES IIa in IV določiti na 75 % od 148 000 ton.
(7)
V skladu s členom 5(7) Uredbe (ES) št. 40/2008 lahko Komisija zaradi revizije staleža norveškega moliča v skladu s členom 5(5) navedene uredbe revidira omejitve ulova za stalež mola v coni ICES IIIa, stalež mola v coni ICES IV in vodah ES cone ICES IIa, stalež vahnje v coni ICES IIIa in vodah ES con ICES IIIb, IIIc, IIId ter stalež vahnje v coni ICES IV in vodah ES cone ICES IIa, s čimer bi se upošteval industrijski prilov navedenih staležev norveškega moliča.
(8)
Ob upoštevanju omejitev ribolova norveškega moliča v coni ICES IIIa in vodah ES con ICES IIIb, IIIc in IIId ter ker ni novih napovedi prilova vahnje in mola drugih industrijskih ribolovnih subjektov v navedenih conah, morajo omejitve za staleža mola in vahnje v coni ICES IIIa ter vodah ES con ICES IIIb, IIIc in IIId ostati nespremenjene do konca leta 2008.
(9)
Ob upoštevanju določitve dokončnih omejitev ulova za norveškega moliča v coni ICES IIIa in vodah ES con ICES IIa in IV je treba revidirati omejitve ulova za mola in vahnjo v coni ICES IV in ES vodah cone ICES IIa.
(10)
Norveški molič je kratkoživa vrsta. Zaradi tega je treba omejitve ulova začeti izvajati čim prej, da se preprečijo zamude, ki bi lahko povzročile prelov staleža.
(11)
Prilogo IA k Uredbi (ES) št. 40/2008 je zato treba ustrezno spremeniti.
(12)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga IA k Uredbi (ES) št. 40/2008 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. novembra 2008

Labels: 11
6